JohanHeinsen/ENO huggingface dataset:
Ribe Stifts Adresseaviser, 1843-01-25
Det alvorlige franske Videnskabs=Akademi har i denne Tid beskjæftiget sig med Hundedressuren, hvorom Leonard har forelagt det et Værk, hvori han blandt andre fortæller følgende mærkelige Anekdot, som man kan troe om man vil, men som han udgiver for bogstavelig Sandhed: En lille Hund, der tilhørte en Englænder, blev i Calais voldsomt anfaldt af en stor fransk Hund og forsvandt pludseligt. Den Lille passede Leiligheden og sprang i Paketskibet, der afgik til Dover, hvorfra den vendte tilbage til London, for at opsøge en Dogge af sit Bekjendtskab, formodentlig i den Hensigt at fortælle denne sin store Ven hvad der var vederfaret den i Calais. Doggen lod sig ikke længe bede, og begge toge nu Veien til Dover, hvorfra det lykkedes dem med Paketten at komme over til Calais. Den lille Englænder opsøgte her sin franske Fjende, og aldrig saa snart var han funden, før Doggen styrtede over den store franske Hund og skambed den saaledes, at den vil huske det saa længe den lever.
Ribe Stifts Adresseaviser, 1843-01-25
J Augsburg vilde man vide, at Regeringen har isinde at forelægge Stænderne et Lovudkast til igjen at gjøre Statsembederne arvelige fra Fader og til Søn. Det forstaaer sig, Sønnen maatte godtgjøre sin Duelighed til Embedets Bestyrelse. Regeringen, hedder det, tilsigter derved en betydelig Pensions Besparelse, da Sønnen, naar han overtog Embedet i sin aldrende Faders Sted, maatte forpligte sig til at underholde denne til hans Død og afstaae ham en Deel af Embeds-Jndkomsterne. - Det Hele klinger imidlertid saa sælsomt, at man næppe for Alvor kan troe, at det kunde falde nogen Regering ind, i det 19. Aarhundrede at fremkomme med et Forslag, der hører hjemme et Par Aarhundreder tilbage.
Ribe Stifts Adresseaviser, 1843-01-25
J derkatholske Baiern har Deputeertkammeret, efter en levende Debat, antaget sig et af 36 protestantiske Deputerede indgivet Andragende om at petitionere Kongen om, at den Protestanternes Samvittighedsfrihed besværende, Krigsministerialordre af 14. August 1838, der befaler Alle uden Forskjel under Militær gudstjenestens Messe at bøje Knæ for Sanktissimum, maatte tages tilbage. Under Forhandlingerne vare alle Tilhører=Loger og Tribuner stærkt besatte. Den wallachiske Generalforsamling har ikke valgt, den russiske Kandidat til Hospodar eller Fyrste over Wallachiet, men derimod den indfødte Bojar Bibesco.
Ribe Stifts Adresseaviser, 1843-01-25
Da Toldvæsenet i Carlshamm forleden havde erholdt Underretning om, at en dansk Jagt mellem d. 28 og 29. Decbr. ved Kysten havde foretaget ulovlig Lodsning, lod det nogle Betjente rekognoscere omkring Staden. Ved Hunnemara saaes Spor af en Vogn, hvilke nøie fulgtes, indtil man paa en skovbevoxet Bakke nær ved Stranden traf bemældte Vogn, paa hvilken en berygtet Smugler, ved Navn Hakon Svensson, var sysselsat med at binde Halmkipper, men ved Synet af Betjentene kastede han sig paa Vognen og kjørte bort i strakt Karriere, uden at standse, uagtet han blev opfordret dertil. Ved den stærke Bevægelse faldt de ubundne Halmknipper udaf Vognen, saa at man tydeligen kunde see, at den var opfyldt med mærkede Pakker, saadanne, som indkomme med udenlandske vævede Tøier. Hakon Svens son skal have kjørt den største Deel af det indsmuglede Gods til Hellaryd, hvor der anstilledes Huusvisitation hos flere Gaardmænd, og fandtes der da i den Enes Kostald under Gulvet 5 Pakker, forsynede med Bornholm Toldstempel, hos en Anden i en Udbygning 3 Pakker Manufakturvarer, ligeledes forsynede med Bornholms Toldstempel, samt paa en Mark en Pakke emballeret i Voxdug og indeholdende Shirting, hvilke Varer ere blevne indleverede til Konfiskationsmagazinet i Carlshamm.
Ribe Stifts Adresseaviser, 1843-01-25
Indenlandske Efterretninger. Den afdøde Enkehertuginde af Augustenborg var af en ualmindelig Skjønhed, som endog fulgte hende i Døden. Jmellem hende og hendes Broder, Frederik den Sjette, herskede der i deres tidlige Alder et varmt Venskab; hun var dengang hans stadige Ledsagerinde, indtil han formælede sig, hvorpaa hun kort efter reiste til Augustenborg og aldrig senere har besøgt Kjøbenhavn. Et Etiquettespørgsmaal skal have været Aarsagen dertil. (Aalb A.)
Ribe Stifts Adresseaviser, 1843-01-25
Sagen imellem Borgerrepræsentanterne i Ribe Snedkermester P. Ussing og Gjørtler Bernbom, der angik et Jncidentspunkt i en mellem den for Ribe Byting verserende Jnjuriesag, næmlig angaaende en ved Ribe Bytings-Ret d. 4. Mai 1841 afsagt Kiendelse, hvorved er negtet Førstnævnte Ret tilat fremme en af ham begieret Vidneførsel, er d. 18. Jan, saaledes paakiendt i Høiesteret: "Underdommeren bør paany foretage denne Sag og sætte sammei den Stand, hvori den var d. 4. Mai 1841, forinden den indankede Kiendelse blev afsagt, hvorefter Citanten bør være berettiget til at erholde Anstand, til at høre Vidner til Oplysning om, at det paa den omhandlede Slusebro paaslaaede Bly ikke indeholder den Vægt, der var lovet, og at det er klippet eller skaaret ud af andre større Plader. J Salarium til Advocat Buntzen for Høiesteret betaler Jndstevnte 40 Rbd. Sølv, saa betaler han og til Justitskassen, 1 Rbd. Sølv.
Ribe Stifts Adresseaviser, 1843-01-25
Efter Forlydende skal det være paatænkt, for offentlig Regning at opkjøbe nogle Exemplarer af den engang kasserede Frederiksborgs Stutteri-Race, for vedvarende at vedligeholde denne i sin Heelhed, hvilket nærmest skal være foranlediget derved, at det paa høie Steder er blevet bemærket, at de kongelige Spænd, som endnu haves af Frederiksborgs Race, næsten udelukkende blive brugte til alle længere og besværligere Toure, og Halvblods=Spændene til saadanne i al Fald kun med relais. Da det imidlertid - hvis det forholder sig saa turde have sin Grund, ikke i de respective Spænd mere eller mindre Dygtighed, men deri, at Vedkommende med velberaad Hu lader Strabadsen gaae ud over de gamle Frederiksborger Spænd, der – alene af den Grund, at de ikke mere kunne rekrutteres - have mindre Jnteresse, saa er Berl Tid, i denne Anledning kommet til at tænke paa følgende Annekdote: En som særdeles god Musiker bekiendt Mand sad engang i et fransk Theater og opvakte Manges Forundring ved idelig at raabe da capo til en Sangerinde, der sang yderst slet. Paa Spørgsmaal, hvorledes han kunde falde paa at ønske mere af en saa skrækkelig Sang, svarede han mas, mon Dieucest pour faire crever ette canaille, (o: men, min Gud, det er for at faae dette Afskum til at revne!") (Hp. A.)
Ribe Stifts Adresseaviser, 1843-01-25
Forrige Tirsdag opkom en stærk, Skorsteens ild paa Fredensborg Slot Uagtet Skorstenen sprang og der saaledes let kunde have været foraarsaget betydelig Skade, lykkedes det dog at forhindre Jlden fra at gribe videre om sig.
Ribe Stifts Adresseaviser, 1843-01-25
Den 19ds er i Vindegaden i Odense fundet et i Dølgsmaal født 6 Maaneder gammelt Foster, som antages at have ligget der en kort Tid, hvorvidt Politiet er kommet til nærmere Oplysninger desangaaende, vides ikke. (Hp. A.)J Anledning af det nylig skeete natlige Jndbrud paa Amtstuen i Veile, hvorved omtrent 400 Rbd. bleve bortstiaalne fra Fuldmægtigen, Hr. Owesen, yttrer en Jndsender i Aarh Av: at Tyven rimeligvis paa en eller anden Maade maa have vidst at forskaffe sig Ophold eller Stjul i Huset, og at han saaledes indvendig fra er kommen ind i Kontoiret og maaskee derfra gaaet igjennem Vinduet ud paa Gaden, hvis han ikke er gaaet samme Vei tilbage, som han er kommen ind; hvorhos bemærkes, at Jngen ligger om Nattten i de 2 Værelser, som udgjøre Amtstue=Lokalet. Flere Omstændigheder synes virkelig at vidne om, at det ikke er noget Jndbrud, som her er skeet, og da flere desuden i høi Grad nære den Formodning, at Tyven er den samme slemme Mand, som i Marts Maaned 1839 satte Jld paa Kond. B. J. Hansens Pakhuus (Amtstue-Lokalet er i Hr. Hansens Gaard), saa opfordres i Veile Avis Justits- og Politiøvrigheden til, med al mulig Jver, uden Persons Anseelse, at forfølge ethvertsomhelst Spor, der kunde lede til Gierningsmandens Opdagelse; og, uden derfor at ville nedsætte Hr. Etatsraad Hersleb som Jnkvisitor, og da Hr. Etatsraaden desuden bliver til Aarene, turde det være ønskeligt, om Kancelliet maatte finde sig foranlediget til, snarest muligt at sende en af de erkiendte dygtige Jnkvisitorer herover, for, i Forening med den ordinære Justitsbetjent at virke til Opdagelsen af den omhandlede og deslige Forbrydelser.
Ribe Stifts Adresseaviser, 1843-01-25
Da Jndholdet af dette Jnserat berører Hr. Etatsraad Herslebs Personlighed, saa finder han sig foranlediget til derved at gjøre følgende bemærkning: "Dersom den eller de, der kalde sig "Flere Jndvaanere, havde en ærlig Hensigt, vilde de ikke være fremkomne med et saa skumlende Produkt, men Øiemedet ligger tydeligt for Dagen og Enhver, som kjender Forholdene, vil ikke være i Uvished om, hvorfra det kommer. For saadanne Skumlerier er imidlertid Enhver i min Stilling udsat, meest naar man ved Leiligheder ikke vil høie sig for vilkaarlig Villie og urigtige Paastande. Det er ikke første Gang, jeg har taget imod hadefulde Angreb af lignende Art, og det bliver vel heller ikke den sidste, men hvad der trøster mig er, at ligesom det hidtil ikke er lykkedes Vedkommende at nedsætte mig i mine Foresattes Omdømme eller at berøve mig den Agtelse, jeg i den Kreds, jeg er sat til at virke, er i Besiddelse af, saaledes vil dette, som jeg haaber, heller ikke skee i den Tid, der er tilbage.
Ribe Stifts Adresseaviser, 1843-01-25
Udnævnelser og Entledigelse. Under 19. ds.
Ribe Stifts Adresseaviser, 1843-01-25
har Hs. Maj. allern, beskikket Sognepræst for Østerkars og Gudhjem Menigheder, L. Windslow, til Sognepræst forØstermariæ Menighed paa Bornholm, og Cand. Theol. L. K. Bergenhammer til Sognepræst for Ullitz og Feulum Menigheder i Viborg Stift. Under f. D. er paa Ansøgning i Naade og med Pension Major A. C. Bect, 3d. af D., entlediget fra hans Embede som Branddirecteur for Aarhuus og Skanderborg Amter. Under f. D. har Hs. Maj. resolveret, at Branddirecteur=Forretningerne paa Læssøe skulle overtages af Birkedommeren sammesteds, Kammerraad Ørum.
Ribe Stifts Adresseaviser, 1843-01-25
Under 13 de, har Hs. Maj. stadfæstet Valget af hidtilværende Compastor i Hattstedt, C. L. Beck, til Præst i Ostenfeld i Husum Provsti. (B. T. og C. T.)
Ribe Stifts Adresseaviser, 1843-01-25
Ledigt Embede Et Fuldmægtig Embede ved Kjøbenhavns Politiret og Politiets øvrige Forretninger. (C. T.)
Ribe Stifts Adresseaviser, 1843-01-25
Efterretning om ledige geistlige Embeder: Hesselager Sognekald i Fyen, gammel Angivelse 370 Rd. har nu følgende Jndtægter: 1) Korntienden af Pastoratets 596 Tdr. 7 Skpr. 3 Fdkr. Hartkorn, der størstedeels er fast bestemt og betales efter Capitelstaxten, udgjør c. 111 Tdr. 2 Skpr. 1 enh. Fdkr. Rug, 113 Tdr. 5 Skpr. 2 enh. Fdkr. Byg og 156 Tdr. 3 Skpr. Havre. 2) Refusioner m.v. 2. Rbd., 1 Td. Rug og 7 Tdr. Havre. 3) Offer og Accidentser c. 250 Rbd. 4) Qvægtiende og Smaaredselspenge c. 56 Rbd. 5) Af Anner- og Mensalgods haves 29 Rbd. Præstegaarden staaer for Hartkorn Ager og Eng 9 Tdr. 2 Skpr. 3 Fdkr. 2 Alb., med et Areal af c. 66 Tdr. Land. Et til Kaldet skjænket Enkesæde er solgt for 800 Rbd., hvoraf Præste-Enkerne faae Renten. Til Kaldet hører 5 Huse, som alle ere assurerede. Skatter og Communeafgifter samt Ex penser udgjøre 173 Rbd. 1 Mk. 12 Sk. Paa Embedet hviler en Gjeld til Stiftets offentlige Midler af 400 Rbd.,der forrentes med 4 pCt. J Præstegaarden er perpetueret et Legat paa 200 Rbd., som decourteres i Jndløsningesummen. Dragonhest holdes. Enkepensionen er hidtil svaret at med Rug 5 Tdr. 5 Skpr., Byg 6 Tdr. 2 enh. Skpr., Havre 8 Tdr. 3 Skpr. efter Capitelstaxt og i Penge 12 Rbd. Sølv. by in natura 4 Tdr. Rug, 4 Tdr. Byg og 6 Tdr. Havre, samt en Fjerding Smør. (C. T.)
Ribe Stifts Adresseaviser, 1843-01-25
Ribe. Døbte. J Domkirken d. 15. Jan. Gad. H. H. Klobyes Datter, Ane Marie Hansen i Østervedsted. Fadd. (md. W. Hansens Hust. af Klobye, Pigerne A. M. Andersdatter af Raahede, D. Hansen og M. Christensdt. af Øster vedsted, Gid. C. Sørensen af Vestervedsted og Ungk. A. Jensen af Østervedsted. D. 22. Hmd. C. Christensens Søn Gunde Christian Christensen af Ribe Mark. Fadd.: A. M. Hansdt. af Kjærbøl Mark, Barnets Fader og Ungk. L. Terkelsen af Calslund Mark.
Ribe Stifts Adresseaviser, 1843-01-25
Copulerede. J Domkirken d. 21 Jan. Ungk. Tømmersvend Herman Esmann Brochmann og Tjenestepigen, Ane Marie Nielsdatter.
Ribe Stifts Adresseaviser, 1843-01-25
Begravede. Paa Domkirkens Kirkegaard d. 23. Jan. Tømmermester Christen Pedersen Lund, 77 Aar gl. Trykt i Ribe hos Chr. sal. Hyphoff.
Ribe Stifts Adresseaviser, 1843-01-25
Bekjendtgjørelser. Undertegnede slagter til førstkommende Søndag en udmærket feed Qvie Ribe, d. 24 Jan. 1843. N. Petersen, Slagter.
Ribe Stifts Adresseaviser, 1843-01-25
Udpantning. foretages Torsdagen den 2 Febr. 1843 for Kongelige Skatter og Afgifter for 2den Termin 1842, Communeafgifter for samme Tid og Skolemulcter, hos dem, der til den Tid endnu maatte restere med samme. Nibe d. 21 Jan. 1843. Høyer.
Ribe Stifts Adresseaviser, 1843-01-25
Proclama. Da Gaardmand Rasmus Johansen i Arrilt ved Døden er afgaaet og hans Arvinger have erklæret, at de kun unde Benyttelse af Lovens Velgierning vilde vedgaae Arven, saa opfordres Alle (med Undtagelse af de protocollerede Creditorer) der formene at have nogetsomhelst Krav til dette Efterladenskab, herved til under Udelukkelsesstraf inden 12 Uge efter dette Proclams sidste Bekjendtgjørelse at melde sig Actuariatet i Brøns, Fremmede under Procuratur-Beskikkelse Toftlund i Hvidding Herredsfogderi d. 12 Januar 1845. Stemann.
Ribe Stifts Adresseaviser, 1843-01-25
J Overeensstemmelse med den 16de §. i Forordn. 8. Ju 1840 angaaende Amtstue-Oppebørseler m.v. bliver Skatte Nr. 25 i Hudsager Sogn, Ringkjøbing Amt, der er en Parcel af Hodsager Annergaard og har Hartkorn 3 Fdkr. 1 ni tiended. Alb., stillet til Bortsalg ved 3 Auctioner, der afholdes, den Første her paa Contoiret Tirsdagen den 7. Febr. næstk. den Anden sammested Tirsdagen den 21, samme Maane og den Tredie i Hodsager Annergaard Onsdagen den 8. Marts dette Aar. Auctionerne afholdes hver Dags Formiddag Kl. 10. Eiendommen paavises af Sognefogden i oftnævnte Hodsager Sogn. Dette bliver herved til Lysthavendes Efterretning bekjendtgjort. Hjerm Ginding Herreders Contoir i Holstebroe den 17. Petersen. Januar 1813.
Ribe Stifts Adresseaviser, 1843-01-25
Berigtigelse. Auktionen over Kammerjunker By- og Herredsfoged v. Wedel-Heinens Gaard i Varde er berammet til Onsdagen d. 9 Febr. istedet for til Torsdagen d. 9. Febr., hviltet herved rettes. 4 1/2 En velopdragen, confirmeret Dreng, der har Lyst at lære Bagerprofessionen, kan strax eller til Paaske blive antagen i Lære hos Bager Hansen.
Ribe Stifts Adresseaviser, 1843-01-25
Ribe d. 19. Jan. 1843. At jeg af Directionen for den kongelige danske Brandassurance-Forening i Altona er beskikket til autoriseret Agent for Colding By og Omegn, undlader jeg ikke herved at bekjendtgjøre for dem, som ønske assureret i bemeldte Forening. R. Nr. Fredrichsen i Colding.
Ribe Stifts Adresseaviser, 1843-01-25
Hvor et meget godt Brændeviinstøi, bestaaende af Kjedel, Dæksel, Hat og Tønde med Svalemaskinsamt Mæskekar, er at faae tilkjøbs, anviser Adressekontoiret.
Ribe Stifts Adresseaviser, 1843-01-25
Godt Hvedemeel faaes paany hos Bødkermester Post ved Midtmøllen.
Ribe Stifts Adresseaviser, 1843-01-27
Nibe Stifts Avis og Avertissements=Tidende. Udgivet af Chr. sal. Hyphoff, redigeret af E. Hyphoff. Fredagen den 27 Januar. No 12
Ribe Stifts Adresseaviser, 1843-01-27
Blandinger. Lord Ellenborougs Tilbagekaldelse fra Gouvernør posten i Jndien skal være afgjort. Den unge Mand har viist sig at være aldeles udulig til denne Post, og det hedder, at Whiggerne kun havde sendt ham til Jndien for at fjerne ham fra England, fordi de troede, at Dronning Victoria for sin Formæling var den unge Lord i en altfor høi Grad hengiven. Om Lordens mere end svulstige Proclamation, der af Bladene af alle Farver er blevet yderst skarpt bedømt, og isærdeleshed ogsaa for dens ukristelige Jndhold, siger Bladet "Sun, at dens Forfatter burde sættes i Anklagetilstand eller erklæres for vanvittig.
Ribe Stifts Adresseaviser, 1843-01-27
Fra London mældes om en orkanagtig Storm, der udbrød den 12 Jan. om Middagen og varede i 36 Timer. J og omkring London, Brighton, Southampton, Portsmouth, Plymonth, Liverpool har Orkanen anrettet stor Skade paa Huse og i Parker, hvor herlige Linde Ege- og Elmetræer findes oprykkede med Rode. Ved Boulogne gik samme Dag en Ostindiefarer under med Mand og Muus, 69 Personer, hvoriblandt 8 Børn druknede, og kun en Kadet reddede sig. Skibet var for en stor Deel ladet med Silke. J Nærheden og til samme Tid forliste et svensk Skib, ligeledes med Mand og Muus. Arragoniens og Kataloniens vigtige Archiver, der ansaaes for tabte ved Barcelonas Bombardement, erfares nu at være reddede i bombefrie Kjældere. Stadarchivet er derimod bleven ødelagt af Fortet Montionichs Bomber.
Ribe Stifts Adresseaviser, 1843-01-27
Jnvernes Courier, meddeler følgende Notits med Overskrift "Old Mortaliti. Denne gamle Mands eneste Beskjeftigelse bestod i, at han red omkring i Landet paa en gammel Skimmel for at holde sine Kunders Gravsteder i Orden, hvormed han vedblev indtil han fandt sin Død paa Veien. Hans Familie har oplevet en mærkelig Skjæbne. En af hans Sønner gik til Amerika, nedsatte sig i Baltimore og erhvervede der en stor Formue. Hans Søn ægtede en ung Amerikanerinde; denne overlevede ham og blev derefter Marquis Wellesleys Gemalinde. Hans Datter ægtede Hieronymus Bonaparte, hvilket Ægteskab imidlertid siden blev ophævet, og hvorefter hun paany givtede sig med Hr. Serrurier, fransk Konsul i Baltimore.
Ribe Stifts Adresseaviser, 1843-01-27
Indenlandske Efterretninger. Under 11. ds er udstedt en kgl. Bekjendtgjørelse, hvorefter de for 6, 4, 3 og 2 Rbs. udstedte Kobber tegn skulle indkaldes for at sættes ud af Omløb inden 6 Maaneder, og omvexles med allernaadigst autoriseret Skillemønt af Sølv eller Kobber. (O. Th. A.)
Ribe Stifts Adresseaviser, 1843-01-27
Fra Kbhvn mældes under 14 ds. i Aarh. Avis: "Da Dronningen (paa sin Reise til Augustenborg) kjørte ud af Vesterport, blev hun der til Afsked hilset af endeel sortklædte Damer. - Kronprindsen er nu rask igien; men Høis. Gemalinde befinder sig endnu ikke saavel, at Hds K. H. har kunne forlade sine Gemakker, hvorfor ogsaa de paatænkte Festligheder, i Anledning af d. 10. Januar, bleve indstillede. - Paa Grund af det nylig udkomne allernaadigste Reskript ang. Baptisterne ere de senest Arresterede af denne Sekt allerede satte paa fri Fod. Af de af Menighedens Forstander indgivne Lister sees, at denne dog endnu ikke tæller flere end omtrent 110 Personer."
Ribe Stifts Adresseaviser, 1843-01-27
Den bekiendte Commissionair Exam. juris Eibe schutz er ved den kgl. Lands-Over- samt Hof= og Stadsret bleven dømt til 4 Gange 5 Dages Fængsel paa Vand og Brød for at have formaaet 2 Personer til at afgive usand Forklaring for Retten, og en af disse Personer, hans Fuldmægtig, Hansen, 2 Gange 5 Dages dito for at have aflagt saadan Forklaring. (O. Th. A.)
Ribe Stifts Adresseaviser, 1843-01-27
Da det er temmelig almindelig bekiendt, at der i sin Tid er bleven anlagt Justitssag imod Kammerraad, Landvæsenscommissair og Docent ved Veterinairskolen, Gustav Michelsen, for at have bidraget til Usædeligheds Fremme, troer Fædrelandet ikke at burde tilbageholde Udfaldet af denne ved Hof= og Stadsretten i forrige Uge paakiendte Sag, hvilket er: at den Tiltalte er dømt til 3 Gange 4 Dages Fængsel paa Vand og Brød. Om der i Hr. Michelsens offentlige eller private Stilling, eller i Beskaffenheden af hans Brøde, der vistnok deles af meer end en høi og fornem Person, skulde findes tilstrækkelig Anledning til paa ham at anvende Benaadningsretten, derom - siger Fædrelandet, kunne vi ingen Mening have; men derimod ansee vi det for afgjort, at selv om Kammerraad Michelsen benaades, eller om han straffes mildere ved Høiesteret, saa vil han dog ikke kunne vedblive at være Lærer ved en offentlig Underviisningsanstalt; hertil vil en fuldkommen Frifindelse ved den øverste Jndiants være fornødent; thi ellers vilde Staten selv let faae Skin af at bidrage til Usædeligheds Fremme."
Ribe Stifts Adresseaviser, 1843-01-27
Mandagen den 16de Jan. bekjendtgjordes og overleveredes ved Parolen i Hovedstaden et vidtløftigt trykt Opus over hvorledes Officererne skulle være uniformerede i og udenfor Tjenesten ved enhver tænkelig Leilighed, ved Cour, ved Galla, ved Parade, ved Krigsforhør, kortsagt ved enhver Nuance af det militaire Liv. (Kbhposten.)¬
Ribe Stifts Adresseaviser, 1843-01-27
J Aalb. A. læses følgende indsendte Artikel, under Overskrivt: "Stemplet Papiir 1843 eller De Døde gaae igien: Det stemplede Papiir for 1843 er udkommet med Variationer." Paa Noget deraf staaer trykt Navnene Benzen og Falkenskjold, uagtet den Sidste allerede i Hof- og Statscalenderen for 1842 ikke mere findes anført som Stempelcommissair og Controlleur – fordi han, formodentlig allerede dengang, var død. Dog dette lader jeg endda passere, thi et Navn kan man sagtens trykke, efterat Manden er død, men der findes ogsaa Papiir, hvorpaa staaer skrevet Benzen og Falkenskjold, hvorledes dette med Hensyn til den Sidste er gaaet til, det forstaaer jeg ikke! De øvrige Variationer ere, trykt Bentzen og Ahlers const., skrevet Benzen og Ahlers const., trykt Bentzen og Malling, skrevet Bentzen, og Malling. Mon det var ubetimeligt at fremføre det Ønske, at høie Vedkommende offentliggjorde, hvilke Underskrivter, der skulle ansees for gjældende?
Ribe Stifts Adresseaviser, 1843-01-27
J "Dagen" hedder det: "Da vi have erfaret, at Flere saavel i Kjøbenhavn som i Provindserne have forstaaet Anmeldelsen om det Hr. Jnstrumentmager Hornung forundte Patent paa de af ham construerede Pianofortoer saaledes, at det skulde udelukke Andre fra de saakaldte Jerninstrumenter, der nu ere komne saameget i Brug, finde vi os foranledigede til at gjøre opmærksom paa, at der ved det nævnte Patent, ikkun er forundt Eneret paa at udføre Jnstrumenter efter den af Hr. Hornung opgivne Construction Patentet kan derfor saameget mindre udelukke Andre fra at udføre de saakaldte Jerninstrumenter, som flere andre Jnstrumentmagere baade i og udenfor Hovedstaden i længere Tid og førend det nævnte Patent blev ansøgt, have forfærdiget Pianofortoer med Jernplade og Jernafstivning, eller saakaldte Jern instrumenter."
Ribe Stifts Adresseaviser, 1843-01-27
Hamborger=Diligencen havde den 19 ds. det Uheld, at et Hjul paa den gik itu i Nærheden af Roeskilde, hvilket foraarsagede, at den maatte opholde sig der i over 1 Time for at faae Skaden repareret. (O. Th. A.)¬
Ribe Stifts Adresseaviser, 1843-01-27
J Begyndelsen af Vinteren blev i Kbhavn fra det magnetiske Observatorium paa Volden overfor Var ton af 3 Drenge bortstiaalet Jnstrumenter til flere Tusinde Rigsdalers Værdie, og deriblandt en Theodolith til Værdie 800 Gylden Samtlige Jnstrumenter nedjænkedes i Statsgraven, for der bedre at tunne skjules, og da man er Par Dage efter paagreb Tyvene, vare de ifærd med at hente Theodolithen, som skulde sælges til en Jernhandler for gammelt Messing, og som neppe vilde have indbragt 3 Rbd. Et paa Volden ved Gardens Ridebane for endeel Aar siden bygget astronomisk Observatorium hen gaaer aldeles ubenyttet og falder vel snart sammen, fordi samtlige Jnstrumenter ere deels bortstiaalne deels blevne gjorte ubrugelige ved at Tyve have afbrudt alt Messing og andet Metal, som sandsynligviis er bleven anbragt hos de agtværdige Borgere, som handle med gammelt Messing, Jern og Kobber. (O. Th. A.)
Ribe Stifts Adresseaviser, 1843-01-27
En Mosait, Meyer, som tilforn skal have været Hørkræmmer i Kbhavn, er rømt i disse Dage; han havde trukket falske Vexler, hvorved flere bekiendte Aagerkarke skulle være blevne skammeligen uarrede; hans Foretagende havde dog saaledes en fortjenstlig Side. (S. Bl.)
Ribe Stifts Adresseaviser, 1843-01-27
Fra tydske Blade var den Efterretning gaaet over i flere af vore danske Aviser, at de Danske ikke som sædvanligt havde feiret Julen i Rom paa Grund af Uenighed med Schleswig Holsteinerne om politiske Toster. Af Privatbreve kunne vi gjendrive denne Efterretning som fuldkommen usand: de Danske have feiret deres Juul som sædvanligt, 36 i Tallet, og uden al Slags politisk Anfægtelse. Julen feiredes i Thorvaldsens Værelser, Prof Bay var samme Dag ankommen til Rom. (N. P.